ઉદ્ઘાટક તરીકે બેન્કના ડિરેક્ટર અને કડોદ ગામના રહીશ જિલ્લા ભાજપના અગ્રણી સુરેશ પટેલે શાખાની શરૂઆતથી કયા સંજોગોમાં બેન્કની શાખા રૂ. 75 કરોડ સુધીના બિઝનેશ સુધી પહોંચી તેની ઝાંખી કરાવી કડોદ અને આજુબાજુના 10 કિમીના પરિઘમાં વસેલ જનતાને લાભ લેવા જણાવ્યુ હતું. તેમણે અત્યાધુનિક સુવિધા સભર નવું પરિસર ઉપલબ્ધ કરવા બદલ બેન્કના ચેરમેન વાઇસ ચેરમેનને અભિનંદન પાઠવ્યા હતા. અધ્યક્ષ સ્થાનેથી સંબોધન કરતાં બેન્કના ચેરમેન નરેશ પટેલ બેન્કની 109 વર્ષની યાત્રાની ઝાંખી આપી જણાવ્યુ હતું કે બેન્ક છેલ્લા કેટલાક વર્ષમાં વિકાસની હરણફાળ ભરીને આજે 7100 કરોડ ઉપરાંત ધરાવતી દેશની અગ્રણી જિલ્લા બેન્ક બની છે. છેલ્લા બે અઢી વર્ષમાં 19 જેટલી નવી શાખાઓ અને 54 જેટલા નવા એટીએમ લોકોની સેવામાં બેન્કે સમર્પિત કર્યા છે. આ તમામ પ્રગતિમાં બેન્કના સભાસદો – મંડળી સભાસદો અને ગ્રાહકોએ અવિરત રાખેલ અતૂટ વિશ્વાસને બિરદાવયો હતો તેમજ શાખાને શુભેચ્છા પાઠવી હતી. સમારંભની શરૂઆત કડોદ હાઈસ્કૂલની બાળાઓએ સુંદર પ્રાર્થનાથી કરાવી હતી. અને સર્વ મહાનુભાવો તથા આમંત્રિતોને બેન્કના મેનેજિંગ ડિરેક્ટર ઇન્દ્રસિંહ મહિડાએ આવકાર્યા હતા. સમારંભના અંતે બેંકના જનરલ મેનેજર મહાવીરસિંહ ચૌહાણે સર્વ ઉપસ્થિતોનો બેન્ક વતી આભાર પ્રદર્શિત કર્યો હતો.